पूर्वकाल में भारतवर्ष सभी प्रकार से उन्नति-अभ्युदय के शिखर पर था। ज्ञान-विज्ञान, बल-बुद्धि, धन-धान्य, सुख-सम्पत्ति, ऐश्वर्य-वैभव, प्रेम-परोपकार, शील-सदाचार, व्यापार-वाणिज्य, कारीगरी-उद्योग और कला-कौशल आदि प्रत्येक विषय में इस महान देश ने अत्यधिक विकास करके कल्पनातीत सामथ्र्य प्राप्त किया था। ऐसे अनुपम एवं अद्भुत शक्ति-सम्पन्न होने का कारण यह था कि यहाँ के लोग अध्यात्मवादी व ज्ञानपरायण थे। वे ईश्वर और धर्म को ही अपना सर्वस्व मानते थे। उनकी वेद-शास्त्रों में अटल श्रद्धा थी।